stanford-oval/wikipedia huggingface dataset:
The Invisible Woman – kielletty rakkaus
Julkaisu ja vastaanotto > Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Ehdokas / ehdokkaat | Palkinnot ja ehdokkuudet> Tulos | Palkinnot ja ehdokkuudet> Lähde |
| --- | --- | --- | --- | --- |
| Oscar | Puvustus | Michael O’Connor | Ehdokkuus |  |
| Bafta | Puvustus | Michael O’Connor | Ehdokkuus |  |
| Satellite | Puvustus | Michael O’Connor | Voitto |  |
| Satellite | Lavastus | Tatiana Macdonald ja Maria Djurkovic | Ehdokkuus |  |
| BIFA | Naispääosa | Felicity Jones | Ehdokkuus |  |
| BIFA | Naissivuosa | Kristin Scott Thomas | Ehdokkuus |  |
| Saturn | Independent-elokuva | The Invisible Woman – kielletty rakkaus | Ehdokkuus |  |
Aiheesta muualla

Kuvia tai muita tiedostoja aiheesta The Invisible Woman – kielletty rakkaus Wikimedia Commonsissa
Elokuvan virallinen sivusto (englanniksi)
Elokuvan traileri suomenkielisellä tekstityksellä YouTubessa
The Invisible Woman – kielletty rakkaus Rotten Tomatoes -sivustolla (englanniksi)
The Invisible Woman – kielletty rakkaus Metacriticissä (englanniksi)
Đông Sơnin pronssikulttuuri

Đông Sơnin kulttuurille tyypillinen pronssinen gongirumpu.
Pronssista valmistettu kirveenpää.
Đông Sơnin pronssikulttuuri oli Kaakkois-Aasiassa 1000-luvulta eaa. noin 100-luvulla jaa. kukoistanut pronssikautinen kulttuuri, jonka ehkä tunnetuin ilmentymä olivat pronssista taidokkaasti valmistetut gongirummut ja muut pronssiesineet. Pronssiesineiden valmistus alkoi Mã-joen varrella ja myöhemmin kulttuuri levisi myös Punaisenjoen alueelle ja edelleen sieltä muualle Kaakkois-Aasiaan. Joitakin kulttuurin piirteitä, kuten gongirumpujen valmistus, on säilynyt Kaakkois-Aasian eri pienkulttuurien keskuudessa.
Đông Sơnin pronssikulttuuri sai nimensä Đông Sơnin löytöpaikan mukaan lähellä Vietnamin pääkaupunki Hanoita. Đông Sơn sijaitsee Mã-joen etelärannalla. Mã-joen ja läheisen Chu-joen yhtymäkohdan tasankoalueella alettiin valmistaa pronssiesineitä 1000-luvun ja 700-luvun ennen ajanlaskun alkua välisenä aikana. Alueen asukkaat käyttivät hiekkakivestä valmistettuja muotteja ja valupatoja esimerkiksi pronssisten kirveiden, nuolenkärkien, vasaroiden ja korujen tekoon. Erityisen tunnetuksi ovat tulleet kulttuurin noin metrin kokoiset taidokkaasti valmistetut gongirummut. 700-luvulle tultaessa Mã-joen ja Punaisenjoen alueet muodostivat yhtenäisen kulttuurialueen. Đông Sơn muodosti pronssiesineiden tuotannon keskittymisalueen, jota pidetään yhtenä tunnetuimmista esimerkeistä vallan keskittymisestä keskushallintojohtoiseksi esihistoriallisen Kaakkois-Aasian alueella. Đông Sơnin kulttuuri levisi 600-luvun eaa. ja 100-luvun jaa. välisenä aikana myös muualle Kaakkois-Aasiaan. Đông Sơnin kulttuurilla oli myös yhteyksiä Nykyisen Etelä-Kiinan Yunnanin alueella vallinneeseen Dianin pronssikulttuuriin, joka kukoisti ennen ajanlaskun alkua edeltäneinä vuosisatoina.
Đông Sơnin kulttuuri on liitetty Cổ Loan linnoitukseen Punaisenjoen jokitasangolla lähellä Hanoita ja linnoitus on puolestaan liitetty mahdollisesti ensimmäiseen alueen kotoperäiseen kuningaskuntaan. Riisinviljelystä tuli Đông Sơnin kulttuurin asukkaiden elinkeinojen kulmakivi ja kulttuuri tuotti neljää eri tyyppiä edustavia pronssisia auroja.
Joitakin Đông Sơnin kulttuurin piirteitä ylläpitäneitä pienkulttuureja on säilynyt nykypäiviin saakka. Kulttuurille tyypillisten gongirumpujen valmistus on säilynyt vuoristoheimojen, kuten karenien keskuudessa. Đông Sơnin ja Dianin kulttuurien vaikuttama arkkitehtuuriperinne on säilynyt puolestaan eri Vietnamin, Filippiinien, Malesian ja Indonesian alueen pienkulttuurien parissa.
Kulttuurin kuuluisien gongirumpujen käyttötarkoitus ei ole täysin selvä. Musiikki-instrumentteina niillä on saattanut olla maagis-rituaalinen merkitys. Rummun lyöntipinta koristeltiin tavallisesti tähti- tai aurinkokuviolla, joiden sisällä on sisäkkäisiä ympyrän kehiä tyyliteltyine ihmis- ja lintuhahmoineen. Jotkin koristeet kuvaavat paalujen varassa seisovia satulakattoisia taloja, jollaisia rakennetaan edelleen Sulawesilla ja Sumatralla. Gongirumpuja on löytynyt hyvin laajalta alueelta aina Uudesta-Guineasta asti. Tämä viitannee niiden levinneen meriteitse kulkeneita kauppareittejä pitkin.
Aiheesta muualla

Kuvia tai muita tiedostoja aiheesta Đông Sơnin pronssikulttuuri Wikimedia Commonsissa
Wolfgangsee

| Wolfgangsee |
| --- | --- |
 Wolfgangsee ja Schafberg
Valtiot:  Itävalta
Paikkakunta:  Salzburg ja Ylä-Itävalta 
Koordinaatit:  47°45′10″N, 13°23′20″E
Vesistöalue ja valuma-alueen tietoja
Laskujoki:  Ischl
Mittaustietoja
Pinnankorkeus:  538 m
Pituus:  10,3 km
Leveys:  2 km
Pinta-ala:  13 km²
Tilavuus:  667 km³ 
Keskisyvyys:  52 m 
Suurin syvyys:  113 m 
Valuma-alue:  124,8 km² 
Keskivirtaama:  5,4 m³/s (MQ) 
 fiWolfgangsee 
Wolfgangjärvi eli Wolfgangsee on järvi Itävallassa. Se sijaitsee Salzkammergutin alueella, Salzburgin ja Ylä-Itävallan osavaltioiden rajalla. Sen rantakaupunkeja ovat Strobl, Sankt Gilgen ja Sankt Wolfgang. Järvi ja Sankt Wolfgangin kaupunki ovat molemmat saaneet nimensä Wolfgang Regensburgilaisen mukaan, joka legendan mukaan rakensi seudun ensimmäisen kirkon 900-luvulla.
Yleiskuvaus

Wolfgangjärvi on pituudeltaan noin 10,3 km luoteesta kaakkoon. Niemimaa, joka tunnetaan nimellä die Enge ("kapeikko"), jakaa sen kahteen osaan suunnilleen puolivälissä etelärantaa, vastapäätä Sankt Wolfgangia. Tällä kohtaa järvi on vain n. 200 m leveä. Järven läntinen osa Sankt Gilgenin puolella tunnetaan nimellä Abersee.
Järvi on Salzkammergutin vuorten ympäröimä. Sen pohjoispuolella kohoaa Schafberg-vuori, jonka huipulle (1782 m) johtaa hammasrata. Etelässä ja kaakossa sijaitsee Osternhorngruppen vuorijoukko, joka on aina 1800 m korkea. Suoraan etelään Sankt Gilgenistä sijaitsee Zwölferhorn (1522 m), jonne vie köysirata.
Järven rantakaupungit, etenkin Sankt Wolfgang ja Sankt Gilgen, ovat suosittuja turistikohteita kesäaikaan. Operetti Valkoinen hevonen (Im Weißen Rössl") sijoittuu Sankt Wolfgangissa olevaan Valkoisen hevosen majataloon. Seudulla on kuvattu runsaasti Heimatfilm-elokuvia 1940-1960 -luvuilla.
Liikenneyhteydet

Valtatie B158 Bad Ischlistä Salzburgiin kulkee Wolfgangseen etelärantaa pitkin. Sankt Gilgenistä siitä haarautuu valtatie B154, joka liittyy Westautobahn-moottoritiehen (Eurooppatiet 55 ja 60). Kapearaiteinen rautatie Salzburgiin lakkautettiin 1957. Järvellä kulkee kuusi matkustajalaivaa.
Aiheesta muualla

Wikimedia Commonsissa on kuvia tai muita tiedostoja aiheesta .
Wolfgangseen virallinen nettisivu
Aberseen kylä ja Sankt Gilgen
Järvi illalla
Siipirataslaiva Franz Josef I.
Schafbergin rata
The Broadway Theatre

| The Broadway Theatre |
| --- | --- |
 Broadway Theatre v květnu 2010 uváděl muzikál Promises, Promises
Sijainti:  Midtown, Manhattan, Yhdysvallat
Koordinaatit:  40°45′48″N, 73°58′59″W
Rakennustyyppi:  Teatterirakennus
Suunnittelija:  Eugene De Rosa (en)
Valmistumisvuosi:  25. joulukuuta 1924
Omistaja:  The Shubert Organization (en)
 fiThe Broadway Theatre 
The Broadway Theatre on New Yorkissa, Yhdysvalloissa sijaitseva teatteri. Se rakennettiin alun perin elokuvateatteriksi, mutta muunnettiin musikaalien esittämispaikaksi 1930-luvulla. Broadway on yksi suurimmista teattereista samannimisellä teatterialueella.
Aiheesta muualla

Kuvia tai muita tiedostoja aiheesta The Broadway Theatre Wikimedia Commonsissa
Ympäristökansalaisuus

Ympäristökansalaisuudella tarkoitetaan ympäristövastuullista aktiivista kansalaisuutta, jonka kautta yksilö kokee itsensä osallisena kestävän tulevaisuuden rakentamisessa. Sekä ympäristö että kansalaisuus ovat monitulkintaisia käsitteitä, jotka voivat tarkoittaa eri asioita. Tämänhetkisessä yhteiskunnallisessa keskustelussa ilmastonmuutos muodostaa keskeisimmän näkökulman ympäristökansalaisuuteen, mutta myös esimerkiksi saastuminen, kaupunkiluonto, rehevöityminen ja kiertotalous nousevat usein esiin teemasta puhuttaessa.
Käsitteellisesti on eroteltu toisistaan ympäristökansalaisuus ja ekologinen kansalaisuus, tämän lisäksi yleisesti käytetään termiä vihreä kansalaisuus. Erottelut näiden välillä eivät kuitenkaan ole vakiintuneita ja termejä käytetään yleisesti synonyymeinä. Ympäristökansalaisuudella viitataan yleisesti kaikenlaiseen ympäristöystävälliseen toimintaan. Näin ympäristökansalaisuuden sisällöksi määrittyy usein yksinkertaisesti ihmisten arkipäiväinen käyttäytyminen, jossa ympäristöstä huolissaan olevat ihmiset vapaaehtoisesti välittävät ympäristöstä.
Tampereen yliopiston aluetieteen professori Kirsi Pauliina Kallio on jäsentänyt ympäristökansalaisuutta kolmen ulottuvuuden kautta. Ympäristökansalaisuus on yhtäältä uusliberaali identiteetti, joka määrittää kansalaiset kuluttajiksi suhteessa markkinavoimiin. Tällöin ympäristökansalaisen vaikutuskeinoksi jää pyrkimys hallita ympäristökysymyksiä henkilökohtaisen kuluttajuuden keinoin. Ympäristökansalaisuus on myös valtion rakentama tulkintakehys, jolla sosiaalistetaan kansalaiset vallitseviin ympäristödiskursseihin ja sitoutetaan heidät kansallisiin ratkaisuihin ja strategioihin yhteiskunnallisten käytäntöjen kautta. Näiden ohella ympäristökansalaisuus on jokapäiväistä elämää, jossa ihmisten erilaiset arvot, moraliteetit, näkemykset ja identiteetit johtavat moninaiseen toimintaan, yksin ja yhdessä muiden kanssa.
Ilmastokansalaisuus on parin viime vuoden aikana käyttöön tullut käsite. Ympäristökansalaisuuden käsitteen alkuperä paikannetaan 1990-luvun alkupuolelle, jolloin sitä on käytetty sekä Kanadan ympäristövirastossa että YK:n ympäristöohjelman puitteissa. Mikäli ympäristökansalaisuutta ja siihen rinnastettavaa ilmastokansalaisuutta tulkitaan lähinnä yksityiseen piiriin kuuluvana kestävän elämäntavan vapaaehtoisena omaksumisena, voivat sen mahdollisuudet ilmastonmuutoksen torjumisessa olla varsin rajatut. Yhteisölliseen toimintaan ja poliittiseen vaikuttamiseen painottuva ympäristökansalaisuus voi tuottaa kansalaisille konkreettisen toiminnan tilan, joka ei pelkisty kestäviin elämäntapoihin, vaan mahdollistaa myös toimimisen yhdessä ilmaston hyväksi. Tällainen toiminta voi auttaa ilmastoahdistuksen hoidossa ja ehkäisyssä, kannustaa aktiivisuuteen ja ilmastonmuutoksen käsittelyyn sekä auttaa nostamaan politiikkatoimien kunnianhimon tasoa.
Xscape

| Xscape Michael Jackson |
| --- | --- | --- |

Studioalbumin tiedot
 Julkaistu: 9. toukokuuta 2014
 Tuottaja(t): Michael Jackson, Timbaland, Rodney Jerkins, StarGate, Jerome Harmon, John McClain, L.A. Reid
 Tyylilaji: R&B, pop, rock, soul
 Kesto: 73.43 (Deluxe)
 Levy-yhtiö: Epic
Muut kannet
 Deluxe -version kansikuva.
Listasijoitukset
  Suomen virallinen lista: 5.
Michael Jacksonin muut julkaisut
| Bad 25 2012 | Xscape 2014 | Scream 2017 |
Singlet albumilta Xscape
 ”Love Never Felt So Good” Julkaistu: 2. toukokuuta 2014  ”A Place with No Name” Julkaistu: 12. elokuuta 2014
Xscape on popartisti Michael Jacksonin albumi, joka julkaistiin postuumisti 9. toukokuuta 2014. Kahdeksaa kesken jäänyttä kappaletta ja materiaalia ovat työstäneet tuottajat Timbaland ja Rodney Jerkins. Levyn julkaisevat Epic Records ja Jacksonin perikunta. Albumista julkaistaan hopeinen yhden levyn versio sekä kultainen deluxe -versio, jonka toinen levy sisältää kappaleet siinä muodossa kuin ne jäivät Jacksonilta.
Albumi ylsi ensimmäisellä listaviikollaan Suomen virallisen listan sijalle 5 ja pysyi listalla yhteensä neljä viikkoa.
Kappaleet

Standard Edition
|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottajat | Kesto |  |  |  |  |  |
| 1. | Love Never Felt So Good | Michael Jackson, Paul Anka | Michael Jackson, John McClain, Giorgio Tuinfort, Paul Anka | 3.55 |  |  |  |  |  |
| 2. | Chicago | Cory Rooney | Timbaland, Jerome Harmon | 4.05 |  |  |  |  |  |
| 3. | Loving You | Michael Jackson | Timbaland, Jerome Harmon | 3.15 |  |  |  |  |  |
| 4. | A Place With No Name | Michael Jackson, Dewey Bunell, Dr. Freeze | Stargate | 5.35 |  |  |  |  |  |
| 5. | Slave To The Rhythm | L.A. Reid, Babyface | Timbaland, Jerome Harmon | 4.15 |  |  |  |  |  |
| 6. | Do You Know Where Your Children Are | Michael Jackson | Timbaland, Jerome Harmon | 4.36 |  |  |  |  |  |
| 7. | Blue Gangsta | Michael Jackson, Dr. Freeze |  | 4.14 |  |  |  |  |  |
| 8. | Xscape | Michael Jackson, Rodney Jerkins, LaShawn Daniels, Fred Jerkins III | Rodney Jerkins | 4.05 |  |  |  |  |  |
Deluxe Edition
|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottajat | Kesto |  |  |  |  |  |
| 9. | Love Never Felt So Good (original version) | Michael Jackson, Paul Anka |  | 3.19 |  |  |  |  |  |
| 10. | Chicago (original version) |  |  | 4.43 |  |  |  |  |  |
| 11. | Loving You (original version) | Michael Jackson |  | 3.02 |  |  |  |  |  |
| 12. | A Place With No Name (original version) | Michael Jackson, Dewey Bunell, Dr. Freeze |  |  |  |  |  |  |  |
| 13. | Slave To The Rhythm (original version) | L.A. Reid, Babyface |  | 4.35 |  |  |  |  |  |
| 14. | Do You Know Where Your Children Are (original version) | Michael Jackson |  | 4.39 |  |  |  |  |  |
| 15. | Blue Gangsta (original version) | Michael Jackson, Dr. Freeze |  | 4.16 |  |  |  |  |  |
| 16. | Xscape (original version) | Michael Jackson, Rodney Jerkins, LaShawn Daniels, Fred Jerkins III |  | 5.44 |  |  |  |  |  |
| 17. | Love Never Felt So Good (feat. Justin Timberlake) | Michael Jackson, Paul Anka | Timbaland, Justin Timberlake, Jerome "J-Roc" Harmon | 4.06 |  |  |  |  |  |
DVD
"Xscape Documentary"
"Xscape Documentary Outtakes"
Arvostelut

Metacritic: 66/100
Allmusic:
Consequence of Sound: C
Entertainment Weekly: B
Pitchfork Media: 4.1/10
Rolling Stone:
Soundi:
Aiheesta muualla

Xscape Discogsissa (englanniksi)
Michael Jackson
| --- | --- |
Studioalbumit:   Got to Be There  Ben  Music & Me  Forever, Michael  Off the Wall  Thriller  Bad  Dangerous  HIStory: Past, Present and Future, Book I  Invincible 
Remix-albumit:   The Michael Jackson Mix  Dangerous Remix  Dangerous – Collector’s Edition  Blood on the Dance Floor: HIStory in the Mix What More Can I Give  The Stripped Mixes  The Remix Suite 
Soundtrackit:   The Wiz: Original Motion Picture Soundtrack  E.T. the Extra-Terrestrial  This Is It  Immortal 
Kokoelmat:   A Collection of Michael Jackson’s Oldies  The Best of Michael Jackson  One Day in Your Life  Anthology  The Original Soul of Michael Jackson  Greatest Hits: HIStory, Volume I  Number Ones  The Ultimate Collection  The Essential Michael Jackson  King of Pop  The Collection  The Definitive Collection  Hello World: The Motown Solo Collection 
Muut albumit:   Farewell My Summer Love  Looking Back to Yesterday  Thriller 25  Michael  Bad 25  Xscape 
Kappaleet:   All In Your Name  Another Part of Me  Bad  Beat It  Behind the Mask  Ben  Billie Jean  Black or White  Blood on the Dance Floor  Butterflies  Cheater  Cry  D.S.  Dancing Machine  Dirty Diana  Don’t Stop ’til You Get Enough  Earth Song  The Girl Is Mine  Give In to Me  Gone Too Soon  Got to Be There  Heal the World  HIStory/Ghosts  Hold My Hand  Hollywood Tonight  Human Nature  I Just Can’t Stop Loving You  I Wanna Be Where You Are  In the Closet  Is It Scary  Jam  Leave Me Alone  Liberian Girl  Man in the Mirror  Michael Jackson’s Thriller  Off the Wall  One More Chance  P.Y.T. (Pretty Young Thing)  Remember the Time  Rock with You  Rockin’ Robin  Say Say Say  Scream/Childhood  She’s Out of My Life  Smile  Smooth Criminal  Someone Put Your Hand Out  Speechless  Speed Demon  Stranger in Moscow  They Don’t Care About Us  This Is It  This Time Around  Thriller  Wanna Be Startin’ Somethin’  The Way You Make Me Feel  We Are the World  What More Can I Give  Whatzupwitu  Who Is It  Why  Will You Be There  You Are Not Alone  You Rock My World 
Filmografia:   Taikuri Oz  Michael Jackson’s Thriller  Captain EO  Moonwalker  Michael Jackson’s Ghosts  Men in Black II  Miss Haaksirikko  Michael Jackson’s This Is It 
Videografia:   Dangerous – The Short Films  Video Greatest Hits - HIStory  HIStory on Film, Volume II  Number Ones  The One  Live in Bucharest: The Dangerous Tour  Michael Jackson’s Vision 
Pelit:   Michael Jackson’s Moonwalker  Sonic the Hedgehog 3  Michael Jackson: The Experience  Planet Michael 
Kirjat:   Moonwalk  Moonwalker: The Storybook  Dancing the Dream: Poems and Reflections  My World: The Official Photobook  Thriller 25: The Book  The Official Michael Jackson Opus 
Konserttikiertueet:   Bad World Tour  Dangerous World Tour  HIStory World Tour  This Is It 
Konsertit:   The Royal Concert  Michael Jackson & Friends  Michael Jackson: 30th Anniversary Celebration: The Solo Years  United We Stand: What More Can I Give 
Omaisuus:   Neverland Ranch  Sony/ATV Music Publishing
Zähringerin leijonan ritarikunta

Ritarikunnan tunnuksia
Zählingerin leijonan ritarikunta (saks. Orden vom Zähringer Löwen) oli Badenin suurherttuakunnassa jaettu ritarikunta. Se perustettiin 26. joulukuuta 1812 suurherttua Kaarlen käskystä. Nimi on viittaus Zählingerin herttuaan, josta Kaarle periytyi.
Ritarikunnalla palkittiin ansioituneita sotilaita ja siviilejä. Suurherttuan perheeseen syntyneet jäsenet saivat myös nimityksen ritarikuntaan heti syntyessään. Ensimmäiset nimitykset ritarikuntaan tehtiin kuitenkin vasta 1815.
Kun monarkia lakkautettiin vuonna 1918, ritarikunta lakkautettiin samassa yhteydessä. Koko historiansa aikana ritarikuntaa jaettiin yhteensä 763 henkilölle.
Ritarikunnassa oli neljä luokkaa sekä yksi mitaliluokka:
ritarikunnan nauha
Zheng Dongmei

| Mitalit> Maa:   Kiina.Naisten koripallo. Olympialaiset  | Mitalit> Maa:   Kiina.Naisten koripallo. Olympialaiset  | Mitalit> Maa:   Kiina.Naisten koripallo. Olympialaiset  | Maa:   Kiina> Naisten koripallo. |
| --- | --- | --- | --- |
|  Hopeaa | Barcelona 1992 |  |  |
| MM-kilpailut  | MM-kilpailut  | MM-kilpailut  |  |
|  Hopeaa | Australia 1994 |  |  |
Zheng Dongmei (kiin. 郑冬梅, s. 23. joulukuuta 1967 Hebei) on kiinalainen kilpauransa päättänyt koripalloilija.
Zheng saavutti Kiinan naisten maajoukkueessa olympiahopeaa Barcelonassa 1992 ja MM-hopeaa Australiassa 1994. Lisäksi hän kuului maajoukkueen kokoonpanoon muun muassa Atlantan kesäolympialaisissa 1996 ja Saksan MM-kilpailuissa 1998.
Aiheesta muualla

Profiili FIBA Archive (englanniksi)
Kiinan joukkue – Kesäolympialaiset 1992
4 Cong |
5 Li X. |
6 Liu J. |
7 Wang |
8 Zheng D. |
9 He |
10 Peng |
11 Zheng H. |
12 Zheng X. |
13 Li D. |
14 Liu Q. |
15 Zhan |
Valmentaja Li Y.
Kiinan joukkue – MM-kilpailut 1994
4 Zhang |
5 Li X. |
6 Liu |
7 Wang |
8 Zheng D. |
9 He |
10 Liang |
11 Zheng H. |
12 Zheng W. |
13 Li D. |
14 Ma |
15 Sun |
Valmentaja Chen
Ů

Ů (ů) on latinalaiseen aakkostoon sovellettu kirjain, jota käytetään tšekin kielessä. Sitä käytetään kirjaimen Ú asemesta muualla kuin sanan alussa. Kirjain lausutaan pitkänä u-kirjaimena [uː].
Šventoji

Šventoji voi tarkoittaa seuraavia:
Šventoji, Itämereen laskeva joki Latvian ja Liettuan rajalla
Šventoji, Nerisin sivujoki Liettuassa
Šventojin asuinpaikka, arkeologinen kohde Liettuassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Šventoji”, voi hakea sivunnimihaulla, laajalla sivunnimihaulla tai tekstihaulla.
Zébala

| Zébala |
| --- | --- |
 Zébala
 Koordinaatit: 12°18′42″N, 5°9′15″W 
Valtio:  Mali
Alue:  Sikasson alue
Piiri:  Koutialan piiri
Hallinto:  
 – Hallinnon tyyppi:  maalaiskunta
Väkiluku (2009):  17 300
Infobox OKVirheellinen NIMI-arvo: 
Zébala on maalaiskunta ja sen keskuskylä Sikasson alueen Koutialan piirissä Malissa. Se sijaitsee 45 kilometriä Koutialasta itään. Kunnassa on 17 300 ja keskuskylässä 6 200 asukasta (vuonna 2009).
Zébalan kunta rajoittuu koillisessa Koutialan piirin Zanfiguén, luoteessa Gouadji Kaon, lännessä Logouanan, lounaassa Nafangan ja kaakossa Yorosson piirin Karanganan kuntiin.
Kuntaan kuuluu kahdeksan kylää. Asukkaat ovat etupäässä miniankoja, bambaroita, fulbeja ja moseja.
Paikallisia elinkeinoja ovat maanviljely, karjanhoito ja kaupankäynti. Tärkeimmät viljelykasvit ovat puuvilla, hirssi, durra ja maissi. Kotieläimiä ovat naudat, lampaat, vuohet, aasit ja siipikarja.
Zelda Rubinstein

| Zelda Rubinstein |
| --- | --- |
 Zelda Rubinstein vuonna 1985 television tietoiskussa, jossa kehotetaan käyttämään turvaseksiä AIDS:n torjumisessa.
Henkilötiedot
Syntynyt: 28. toukokuuta 1933 Pittsburgh, Pennsylvania
Kuollut: 27. tammikuuta 2010 (76 vuotta) Los Angeles, Kalifornia
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Elonet
Zelda Rubinstein (28. toukokuuta 1933 Pittsburgh, Pennsylvania – 27. tammikuuta 2010 Los Angeles, Kalifornia) oli yhdysvaltalainen näyttelijä. Hänet muistetaan erikoisesta äänestään joka muistutti lapsen ääntä, ja meedio Tangina Barronsin roolista elokuvassa Poltergeist (1982) ja sen jatko-osista Poltergeist II (1986) ja Poltergeist 3 (1988). Rubinstein on esiintynyt muissakin elokuvissa ja televisiosarjoissa (muun muassa Rooman sheriffi), myös ääninäyttelijänä.
Rubinstein syntyi Pittsburghissa, Pennsylvaniassa. Hän oli pienikokoinen, ja hän kuvaili itseään ”ainoaksi ulkonäöltään erilaiseksi” perheessään. Pieni koko johtui hänen lapsuudessaan kärsimästä kasvuhormonin puutteesta, ja hän jäi vain 130 senttimetrin pituiseksi. Hän opiskeli Kalifornian ja Pittsburghin yliopistoissa, ja valmistuttuaan hän työskenteli laboratorioteknikkona veripankissa. Rubinstein lopetti työt veripankissa ja aloitti näyttelijän uran 47-vuotiaana.
Rubinstein toimi aktiivisesti lyhytkasvuisten ihmisten asian puolestapuhujana ja oli 1980-luvulla mukana kansalaistietokampanjassa AIDS:in leviämisen estämiseksi Yhdysvaltain länsirannikolla. Se oli ensimmäinen valistuskampanja Yhdysvalloissa ja siinä oli televisiomainosten lisäksi mainoksia sanomalehdissä ja mainostauluilla. Hän esiintyi siinä äitihahmona, joka muistuttaa poikaansa turvaseksistä, myöhemmin hän sanoi sen vaikuttaneen hänen näyttelijän uraansa.
Filmografia

Unbeatable Harold, (2009)
Cages, (2007)
Behind the Mask (Behind the Mask: The Rise of Leslie Vernon, 2006)
Southland Tales, (2006)
Sinbad: The Battle of the Dark Knights, (1999), Micha
Little Witches, (1996)
Rakkauden solmut (Lover’s Knot, 1995), Nainen aids -klinikalla
Secret Lies (Acting on Impulse, 1993)
Stormy Weathers, (1992), Rosamund
Syyllinen, syyllisempi (Guilty as Charged, 1991), Edna
Teen Witch, (1989), Serena
Angustia (Anguish, 1987), Alice – The Mother
Poltergeist 3 (Poltergeist III, 1988), Tangina Barrons
Poltergeist II (Poltergeist II: The Other Side, 1986), Tangina Barrons
Synttärit (Sixteen Candles, (1984), urkuri
Poltergeist, (1982), Tangina
Frances, (1982), mielenterveyspotilas
Sateenkaaren alla (Under the Rainbow, 1981)
Filmografian lähde:
Aiheesta muualla

Zelda Rubinstein Internet Movie Databasessa. (englanniksi)
Zelda Rubinstein NNDB. Viitattu 30.8.2023. (englanniksi)
Ŧ

Ŧ (ŧ), t ja poikkiviiva eli poikkiviiva-t on latinalaista kirjaimistoa täydentävä erikoiskirjain ja pohjoissaamen aakkoston 25. kirjain. Se ääntyy soinnittomana dentaalifrikatiivina [θ].
| Merkki | Unicode | Nimi | HTML | Laajennettu suomalainen näppäimistö |
| --- | --- | --- | --- | --- |

|  |  | Latinalaisen merkistön laajennusosa A | Latinalaisen merkistön laajennusosa A | Latinalaisen merkistön laajennusosa A |
| Ŧ | U+0166 | latinalainen suuraakkonen t ja poikkiviiva | &#358;   &#x166; | AltGr·§ + ⇧ Shift·T tai   AltGr·L + ⇧ Shift·T |
| ŧ | U+0167 | latinalainen pienaakkonen t ja poikkiviiva | &#359;   &#x167; | AltGr·§ + T tai   AltGr·L + T |